આ મેચમાં જે ખેલાડીઓ પર નજર રહેશે તેમાં જો કોલકાતા નાઈટ રાઈડર્સની વાત કરીએ તો કેપ્ટન ગૌતમ ગંભીર, સ્પિનર સુનીલ નારાયણ અને રોબિન ઉથપ્પાના નામ સૌથી ઉપર આવે છે. આ ત્રણે ખેલાડીઓની સામે ટક્કર લેવી દિલ્હી ડેરડેવિલ્સની ટીમ માટે સરળ રહેશે નહી. ત્યારે, દિલ્હી ડેરડેવિલ્સની ટીમમાં દરેક મેચમાં અલગ અલગ સ્ટાર્સ જોવા મળી રહ્યા છે. છેલ્લી મેચમાં સેમ બિલિંગ્સે શાનદાર અડધી સદી લગાવી હતી અને એજ મેચમાં કોરી એન્ડરસન પોતાના ઓલરાઉન્ડર પ્રદર્શનથી મેન ઓફ ધ મેચ બન્યા હતા. તેમ જ ટીમમાં સાઉથ આફ્રિકી ઓલરાઉન્ડર ક્રિસ મોરીસ પણ છે. તેમના સિવાય વિકેટકીપર બેટ્સમેન રિષભ પંત અને સ્પિનર અમિત મિશ્રા પણ ગૌતમ ગંભીરની ટીમને પોતાના ઘરમાં પડકાર આપવા માટે તૈયાર હશે.